# data[].attributes.body
”Sărbătorile Pascale ocupă un loc special în sufletele oamenilor, fiind mai mult decât un simplu prilej de reuniune sau de respectare a unor tradiții moștenite din generație în generație. Ele reprezintă un moment de reflecție, de reînnoire spirituală și de apropiere față de valorile profunde ale credinței. Paștele simbolizează biruința vieții asupra morții și speranța renașterii, atât în plan religios, cât și în cel personal. În această perioadă, întreaga lume pare să se oprească din tumultul cotidian, descoperind importanța liniștii interioare și a legăturilor umane. Postul Paștelui, de exemplu, nu este doar o abținere alimentară, ci o formă de curățare morală, de educare a voinței, de autodisciplină, un exercițiu de reflecție și introspecție, care ne arată că putem deveni oameni mai buni.

Pentru mine, sărbătorile pascale înseamnă reîntoarcerea la viață, îmi amintesc cine sunt, de unde vin și ce contează cu adevărat, iar întâlnirile cu familia, liniștea slujbelor de la biserică și frumusețea primăverii, mă ajută să privesc viața cu multă recunoștință și încredere.

Într-o lume grăbită și din ce în ce mai secularizată, Paștele rămâne un stâlp al spiritualității noastre, o ocazie rară de a oferi și de a ne conecta cu sinele și divinul, de a reaprinde în suflet lumina credinței.”

Florea Daria

# data[].attributes.body
Cel mai impresionant moment a fost poate, Cina cea de Taină, când Iisus a împărțit pâinea zicând: ”Mâncați, acesta este trupul Meu!” și când a împărțit vinul spunând: ”Beți, acesta este sângele Meu!”

În timpul Cinei, Iisus nu a vorbit doar despre trădare și moarte, ci și despre o lume nouă în care iubirea este mai puternică decât moartea.”

Andronache Iasmina

# data[].attributes.body
”Obiceiurile, tradițiile și semnificația Paștelui la români sunt răspândite în: Moldova, Bucovina, Muntenia, Dobrogea, Banat, Oltenia și Ardeal. Toți credincioșii participă la slujba de Înviere în bisericile ortodoxe. Ei vin cu lumânări în mână și sufletul curat. Oamenii se salută cu: ”Hristos a înviat!” și răspund cu ”Adevărat a înviat!” până la Înălțarea Domnului”.

Enache Andrei

# data[].attributes.body
”Paștele este o sărbătoare religioasă, frumoasă, când se deschid sufletele. Lumina puternică care ne va lumina viețile este mai aproape de noi.

În Joia Mare se vopsesc ouă în toate culorile, dar roșu simbolizează sângele Domnului care a fost răstignit pe cruce. În zilele de Paști se stă la masă cu familia și se servesc din bucatele sfințite, ciocnind ouă roșii. Membrii familiei își urează sărbători fericite, sănătate, bucurii și succes. Toți încercăm să fim mai buni și mai prietenoși.

Paștele e bucuria că Domnul nostru Iisus Hristos a înviat pentru noi”.

Iftode Luca Răzvan

# data[].attributes.body
”Săptămâna Patimilor este o călătorie emoționantă. Trăim alături de Hristos ultimele sale clipe pământești, intrarea în Ierusalim, Cina cea de Taină, trădarea, prinderea, răstignirea, tăcerea și Învierea, momentul când nu doar Hristos iese din mormânt biruitor, ci și noi evam ocazia să ne curățăm de păcate și să ne apropiem de Dumnezeu. În Noaptea de Înviere, cânt țin în mână lumina sfântă, simt o liniște și o pace pe care nu le găsesc nicăieri altundeva. Rugăciunea devina mai profundă, lacrimile sunt mai curate, iar sufletul se simte mai ușor și mai aproape de cer.”

Burlacu Magdalena

# data[].attributes.body
”Figura lui Iuda este una dintre cele mai controversate și misterioase. Motivațiile lui Iuda sunt subiecte de dezbateri teologice. Unii cred că a fost mânat de lăcomie, alții sugerează că a fost dezamăgit de faptul că Iisus nu a împlinit așteptările politice ale evreilor, sau alții cred că a fost influențat de diavoli. După trădare, Iuda a fost cuprins de remușcări, a încercat să returneze cei treizeci de arginți, apoi și-a luat viața, deși creanga s-a aplecat de mai multe ori. Moartea lui este considerată un act de disperare și de lipsă de credință că Dumnezeu îl va ierta.”

Minciună Alexandru

# data[].attributes.body
”Sărutul lui Iuda nu este prietenesc, nu este dovada iubirii, a respectului cuvenit, ci semnul trădării supreme, a vânzării, un semn atât de dureros, consemnat în cărțile vechi și menționat de biserică: ”Sărutare vicleană a dat Domnului, Iuda cel viclean”. Scena se petrece tocmai lângă un măslin- un simbol al păcii, credinței și iubirii în tradițiile evreiești și creștine. Dacă ne amintim, chiar o ramură de măslin este adusă de porumbel lui Noe la sfârșitul Potopului. După o veche legendă, crucea răstignirii lui Hristos era și ea din lemn de măslin și de cedru. Cu toate acestea, revenind la Iisus, atitudinea și privirea acestuia la gestul trădării mă cutremură: ”Prietene, cu o sărutare vinzi tu pe Fiul Omului?”. Întrebarea aceasta din nou îi oferă șansa lui Iuda să revină, dar el este deja în întunericul pe care l-a ales conștient. Scena trădării mă cheamă mereu la sinceritate, mă îndeamnă să fiu atentă la inima mea, la gesturile mele, la motivația din spatele faptelor.

Paștele nu este doar bucuria Învierii, a biruinței, a iertării și a lumii depline, ci și o conștientizare a faptului că avem nevoie de toate acestea și mai ales, că le putem trăi și obține, dacă nu fugim de El, ci venim ca Petru, cu credință și uneori, dacă simțim că așa e mai ușor de trecut de un moment dificil, cu lacrimi de căință, dar și de încredere în El! ”

Pălimaru Denisa-Beatrice

# data[].attributes.headline
Mișcarea pietrei de la mormânt – un miracol care ne privește pe toți!

# data[].attributes.subject
Mișcarea pietrei de la mormânt – un miracol care ne privește pe toți!

# data[].attributes.body
La prima vedere, pare doar o relatare biblică, poate chiar o metaforă, dar dacă ne oprim puțin și privim dincolo de text, începem să înțelegem cât de actual e mesajul. Mișcarea pietrei de la mormânt nu este doar despre un bloc de piatră fizic, ci și despre toate ”pietrele” care ne apasă pe fiecare dintre noi: fricile, îndoielile, presiunile, durerile. Ca liceeani, trăim o perioadă a vieții în care ne lovim des de astfel de ”pietre”: stresul examenelor, dorința de a fi acceptați, neînțelegerile din familie, eșecurile în dragoste, toate pot părea la fel de grele și de imposbil de mișcat, ca acea piatră uriașă de la mormântul Domnului. Dar noi credem în Dumnezeu și în miracole!

”Și iată s-a făcut cutremur mare, căci îngerul somnului s-a pogorât din cer, a venit și a prăvălit piatra și ședea deasupra ei. Îngerul a zis femeilor: ”Nu vă temeți! Știu că pe pe Iisus cel răstignit îl căutați. Nu este aici, căci a înviat, precum v-a spus!” (Matei 28:2-6)

Olariu Denisa Andreea

# data[].attributes.body
”Îngroparea aerului simbolizează tăcerea care cuprinde lumea după moartea lui Iisus Hristos, este liniștea grea a Sâmbetei Mari, când cerul pare că își ține respirația, iar pământul își ascunde durerile în tăcerea adâncă. Aerul este însăși suflul vieții, iar în agitația lumii el pare îngropat, în așteptarea miracolului Învierii. Îngroparea aerului este un moment al retragerii, al meditației și al speranței nerostite, dar nu înseamnă sfârșitul, cu pregătirea pentru o nouă suflare, una mai curată, mai luminoasă, mai plină de viață. Când clopotele bat din nou, aerul renaște și cu el, noi toți deopotrivă.”

Tărnăuceanu Sorin Flavius

# data[].attributes.body
”În Sâmbăta Mare, după slujbă, biserica rămâne deschisă, luminată de câteva candele și lumânări. Ne adunăm în strană, cu Psaltirea în mână, cântăm încet stihuri ale Învierii, citim viețile sfinților… E o noapte fără somn, dar plină de pace, gânduri curate și liniște. La miezul nopții, preotul adduce sfânta lumină din candela păstrată aprinsă toată Săptămâna Mare. Nu e lumina din avion, ci lumina sfântă a bisericii, aprinsă cu rugăciune și evlavie, păstrată nestinsă, ca semn că Hristos e acolo cu noi, în mijlocul nostru, iar noi cântăm cu tot sufletul și din toată inima: Hristos a înviat!”

Nigel Crina

# data[].attributes.headline
Paștele înseamnă credință, iubire și iertare

# data[].attributes.subject
Paștele înseamnă credință, iubire și iertare

# data[].attributes.body
”Pentru mine, Paștele este o sărbătoare a sufletului. Este timpul în care mă simt mai aproape de familie, mai împăcată cu mine și mai recunoscătoare pentru tot ce am și tot ce sunt. Este o ocazie de a reflecta asupra adevăratelor Valori: credința, iubirea, iertarea și speranța. Paștele este timp sfânt, în care bucuria Învierii se răspândește în case și în inimi.”

Baltag Iustina

# data[].attributes.wish_content.attachment_props.alternative_text
Paștele înseamnă credință, iubire și iertare

# data[].attributes.body
”Paștele semnifică învierea lui Iisus Hristos și reprezintă temelia credinței creștine. Această sărbătoare surprinde momentul în care Dumnezeu a arătat iubirea Sa supremă pentru oameni, trimițîndu-L pe Fiul Său să moară pentru păcatele lumii și să învie pentru ca omul să aibă viață veșnică. Înconjurarea bisericii în noaptea Învierii, cântând cu toții în cor: ”Hristos a înviat!” este de asemenea, un moment important al slujbei, pentru că preotul, slujitorii bisericii și credincioșii participă împreună la rostirea adevărului nevăzut, dar pe care îl cred și îl trăiesc an de an, în comunitatea creștină.”

Zobu Maria Gabriela

# data[].attributes.wish_content.attachment_props.alternative_text
lumina sfata de la Ierusalim preoti pasti

# data[].attributes.headline
Paștele simbolizează biruința vieții  împotriva morții

# data[].attributes.subject
Paștele simbolizează biruința vieții  împotriva morții

# data[].attributes.body
”Paștele simbolizează biruința vieții  împotriva morții. În zilele de Paști, familiile se reunesc, se adună la masa, servesc masa împreună, ciocnesc ouă roșii, se bucură unii de alții, copiii sunt veseli și fericiți când primesc cadouri, ouă de ciocolată sau merg în vizită la alți membri ai familiei. Pentru mine, Paștele înseamnă dragoste, înțelegere, iertare și revederea celor dragi, apropierea, comunicarea și bucurie.”

Rusu Miruna

# data[].attributes.body
”Se înclină lumea în fața Învierii,

Iar îngerii, în coruri sfinte, cânt,

E pace-n cer și-n taina mângâierii,

Coboară Domnul, viu, pe-al nost` pământ!”

Gavril Amalia

(compoziție proprie)

# data[].attributes.body
”Învierea Domnului ne cheamă să trăim în lumina iubirii și să ne ridicăm din întunericul păcatului. Pentru noi tinerii, Învierea trebuie să fie un simbol al renașterii interioare, prilej de iertare și curățire. Iar dacă cei din jur nu cred, noi tot vom merge mai departe, cu candele aprinse și cu sufletele înălțate! Hrisos a înviat!”

Gavril Amalia